Dulsevia, Ashwagandha a pitie konopného čaju
Dobrý deň.Uzivam ráno antidepresiva Dulsevia, je v poriadku aj si dam vecer konopny caj na lepsie zaspavanie? Pripadne ashwagandu? Dakujem
Dobrý deň,
ďakujeme za Vašu otázku.
Medzi liekom Dulsevia a výživovým doplnkom Ashwagandha doposiaľ nebolo pozorované vzájomné ovplyvnenie účinku. Ich súčasné užívanie sa javí byť bezpečné. Vzhľadom na nedostatočné informácie z klinických štúdií sa však prípadné interakcie nevylučujú.
Pri súčasnom podaní Dulsevie a konopného čaju je prítomné riziko vzájomného ovplyvnenia liečby. Pokiaľ však dodržíte uvedený časový odstup, príležitostným pitím časju sa klinicky významné riziko interakcie nepredpokladá. Napriek tomu Vám užívanie výživového doplnku, či pitie čaju odporúčam konzultovať s ošetrujúcim lekárom, ktorý má byť informovaný aj o všetkých užívaných voľnopredajných prípravkoch.
Prajem pekný zvyšok dňa.
S pozdravom
PharmDr. Veronika Kiabová